उल्लेखनीय है कि सुप्रीम कोर्ट ने केंद्र सरकार को टूजी और एयर सेल मैक्सिस जैसे संवेदनशील मामलों की जांच कर रहे प्रवर्तन निदेशालय (ईडी) के अधिकारी राजेश्वर सिंह के खिलाफ जांच की छूट दे दी है। कोर्ट ने सिंह के खिलाफ जांच पर पूर्ण रोक लगाने वाले अपने पूर्व आदेश में बदलाव करते हुए कहा कि संवेदनशील मामले की जांच कर रहे अधिकारी को संदेह के घेरे में नहीं रहना चाहिए और किसी को भी पूर्ण संरक्षण नहीं दिया जा सकता। पत्रकार रजनीश कपूर ने याचिका दाखिल कर राजेश्वर सिंह पर आय से अधिक संपत्ति रखने का आरोप लगाते हुए मामले में जांच की मांग की है। न्यायमूर्ति अरुण मिश्रा व न्यायमूर्ति संजय किशन कौल की अवकाशकालीन पीठ ने केंद्र सरकार की ओर से सील बंद लिफाफे में पेश दस्तावेज देखने के बाद ये आदेश दिये। कोर्ट ने कहा कि सरकार ईडी अधिकारी राजेश्वर सिंह पर लगे गंभीर आरोपों की जांच के लिए स्वतंत्र है।